Document ID: 32006D0206

KOMISSION PÄÄTÖS,
tehty 3 päivänä maaliskuuta 2006,
vuoden 2003 liittymisasiakirjan liitteessä X olevan lisäyksen A muuttamisesta Unkarin tiettyjen liha-alan laitosten osalta
(tiedoksiannettu numerolla K(2006) 606)
(ETA:n kannalta merkityksellinen teksti)
(2006/206/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen liitteessä X olevan 5 luvun B jakson d alakohdan,
sekä katsoo seuraavaa:
(1)
Tietyille liittymisasiakirjan liitteen X lisäyksessä A luetelluille Unkarin laitoksille on myönnetty siirtymäajat.
(2)
Vuoden 2003 liittymisasiakirjan liitteen X lisäystä A on muutettu komission päätöksillä 2004/462/EY (1), 2004/472/EY (2) ja 2005/665/EY (3).
(3)
Kaksi liha-alan laitosta on luopunut uudistustyöstä ja pyytänyt uudelleenluokittelua suurikapasiteettisista laitoksista pienikapasiteettisiksi laitoksiksi. Unkarin toimivaltaisen viranomaisen virallisen ilmoituksen mukaan nämä laitokset täyttävät täysin EU:n pienikapasiteettisia laitoksia koskevat vaatimukset. Laitokset olisi siksi poistettava siirtymäajan piiriin kuuluvien laitosten luettelosta.
(4)
Vuoden 2003 liittymisasiakirjan liitteen X lisäys A olisi sen vuoksi muutettava vastaavasti.
(5)
Tässä päätöksessä säädetyistä toimenpiteistä on ilmoitettu elintarvikeketjua ja eläinten terveyttä käsittelevälle pysyvälle komitealle,
ON TEHNYT TÄMÄN PÄÄTÖKSEN:
1 artikla
Poistetaan tämän päätöksen liitteessä luetellut laitokset vuoden 2003 liittymisasiakirjan liitteen X lisäyksestä A.
2 artikla
Tämä päätös on osoitettu kaikille jäsenvaltioille.
Tehty Brysselissä 3 päivänä maaliskuuta 2006.

Labels: 0
18
15
17